TIETOA ERITYISRYHMÄKORTISTA

* Kortti myönnetään järvenpääläiselle erityisryhmäläiselle hakemuksen perusteella.
* Jos korttia ei myönnetä tai myöntöperusteiden täyttymisessä on epäselvyyttä, hakijaan ollaan yhteydessä.
* Myönnetty erityisryhmäkortti lunastetaan uimahallin palvelupisteestä, maksu noudon yhteydessä. Tiedustele myönnettyä korttia nimelläsi palvelupisteeltä.
* Erityisryhmäkortti oikeuttaa erityisryhmien hintaan uimahallin palveluissa ja liikuntakeskus Piirosen kuntosalin vapaaharjoitteluun tarkoitetun lippuvihon hankintaan. Korttiin voidaan hakijalle myöntää tarvittaessa myös avustajatunnus (A).
* Erityisryhmäkortti maksaa 5,80€ ja se on voimassa enintään kolme (3) vuotta myöntämispäivästä tai tietyn määräajan.
* Kortti oikeuttaa erityisryhmien hintaan uimahallin ja uimahallin kuntosalin sisäänpääsyyn kaikkina uimahallin aukioloaikoina. Korttia voi käyttää kerran päivässä.
* Erityisryhmäkortti ja henkilöllisyystodistus on esitettävä uimahallin palvelupisteellä etuja käytettäessä.

ERITYISRYHMÄKORTIN HAKEMINEN JA MYÖNTÖPERUSTEET

1. Hakeminen EU:n vammaiskortilla, näkövammaiskortilla, liikkumisesteisen henkilökohtaisella pysäköintiluvalla tai Kela-kortin seuraavilla tunnusnumeroilla:

* + **103**, diabetes
	+ **108**, lihastauti
	+ **109** tai **303**, MS -tauti
	+ **110**, Parkinsonin tauti
	+ **111**, epilepsia ja siihen verrattavat kouristustilat
	+ **112** tai **188**, psykiatriset sairaudet
	+ **201**, sydämen vajaatoiminta
	+ **202**, reuma
	+ **203**, keuhkoastma
	+ **206**, sepelvaltimotauti
* Asioi henkilöllisyystodistuksen ja täytetyn erityisryhmäkorttihakemuksen kanssa uimahallin palvelupisteellä.
* Esitä myöntöperusteen osoittava kortti / henkilökohtainen pysäköintilupa.
* Hakemus lähetetään käsittelyyn, käsittelyaika noin kaksi viikkoa.
* Myönnetty kortti noudetaan uimahallin palvelupisteeltä ja maksetaan noudon yhteydessä.

2. Hakeminen terveydenhuoltoalan ammattilaisen lausunnolla: Terveydenhuoltoalan ammattilaisen lausuntopohjan (liite 1) voi täyttää esim. lääkäri, sairaanhoitaja, fysioterapeutti tai toimintaterapeutti.

* Terveydenhuoltoalan ammattilaisen tulee lähettää täytetty kaupungin lausuntopohja salattuna sähköpostina ohjaajalle, kati.laukkanen@jarvenpaa.fi.
* Asioi henkilöllisyystodistuksen ja täytetyn erityisryhmäkorttihakemuksen kanssa uimahallin palvelupisteellä lausunnon lähettämisen jälkeen.
* Hakemus lähetetään käsittelyyn, käsittelyaika noin kaksi viikkoa.
* Myönnetty kortti noudetaan uimahallin palvelupisteeltä ja maksetaan noudon yhteydessä.

3. Hakeminen lääketieteellisellä selvityksellä: Hakijan tulee esittää esim. lääkärinlausunto liikkumisesteisen pysäköintitunnusta varten (ent. vammaisen pysäköintilupa), kehitysvammahuollon lausunto, Kelan hoitotukipäätös tai sairauskertomus, josta luotettavasti selviää diagnoosi ja vamman/ sairauden haitta-aste tai haittaluokka (esim. epikriisi, c- tai b-lausunto). Alla lueteltu myöntöperusteita:

* CP-vamma (**diagnoosi G80**)
	+ kelan hoitotukipäätös tai lääketieteellinen selvitys
* etenevä keskushermoston sairaus (**diagnoosit G10-G13**)
	+ lääketieteellinen selvitys
* kehitysvamma
	+ kehitysvammahuollon lausunto, kelan hoitotukipäätös, josta ilmenee tieto kehitysvammasta tai muu lääketieteellinen selvitys
* lihastauti (**diagnoosi G70-G73**)
	+ lääketieteellinen selvitys
* painoindeksi ( **≥ 35**)
	+ lääketieteellinen selvitys, muu selvitys

- psykiatrinen sairaus (**diagnoosi F32.2., F33.2.**)

* + lääketieteellinen selvitys
* polion jälkitilat
	+ lääketieteellinen selvitys
* pysyvä liikuntavamma/-sairaus
	+ lääketieteellinen selvitys, haitta-aste tai haittaluokka selkeästi määritelty (haitta-aste vähintään 55% tai haittaluokka 11)
* syöpä (**diagnoosi C-00-C96**)
	+ lääketieteellinen selvitys
* uniapnea (**diagnoosi keskivaikea tai vaikea**)
	+ lääketieteellinen selvitys
* muut liikuntavammat, pitkäaikaissairaudet ja erityisen tuen tarpeet harkinnanvaraisesti (esim. adhd, autismi, depressio, polvi-/lonkkaproteesi, tuki- ja liikuntaelinsairaus)
* Varmista, että lääketieteelliseen selvitykseen on selkeästi kirjattu diagnoosi ja vamman/ sairauden haitta-aste tai haittaluokka ja siinä on esitetty myöntöperuste kortille.
* Ole yhteydessä ohjaajaan, kati.laukkanen@jarvenpaa.fi tai p. 040 315 2910, sopiaksesi lääketieteellisen selvityksen toimittamisesta. Tietoja ei tallenneta.
* Lääketieteellisen selvityksen lisäksi pitää myös todentaa henkilöllisyys ja täyttää erityisryhmäkorttihakemus.
* Hakemus käsitellään heti ja myönnetty kortti maksetaan uimahallin palvelupisteelle.

AVUSTAJATUNNUS (A) ERITYISRYHMÄKORTTIIN

* Avustajatunnus myönnetään henkilölle, jolla on jokin liikunta- tai aistivamma, sairaus tai erityisen tuen tarve, joka aiheuttaa jatkuvaa avustuksen tarvetta.
* Avustajatunnus myönnetään myös henkilölle, jolla on vammaispalvelun myöntämä avustaja tai A-merkintä EU:n vammaiskortissa.
* Muut harkinnanvaraisesti.



* Hakiessasi erityisryhmäkorttia ja siihen avustajatunnusta EU:n vammaiskortilla, näkövammaiskortilla, liikkumisesteisen henkilökohtaisella pysäköintiluvalla tai Kela-kortin soveltuvilla tunnusnumeroilla, voit joutua erikseen osoittamaan perusteen avustajatunnuksen saamiseksi. Hakijaan ollaan erikseen yhteydessä tällöin.
* Hakiessasi erityisryhmäkorttia ja siihen avustajatunnusta terveydenhuoltoalan ammattilaisen lausunnolla tai lääketieteellisellä selvityksellä, varmistathan että peruste avustajatunnuksen saamiseksi on selkeästi mainittu lausunnossa tai selvityksessä.

Liite 1. Terveydenhuoltoalan ammattilaisen lausuntopohja 